पाएं अपने शहर की ताज़ा ख़बरें और फ्री ई-पेपरडाउनलोड करें
अंचल में बीएसएनएल की लचर व्यवस्था कोई नहीं बात नहीं है, लेकिन कोरोना के बढ़ते संक्रमण में यह जान लेवा बन गई है। आज होम आइसोलेशन में रहने वालों को फोन के माध्यम से ही स्वास्थ्य सलाह दिया जा रहा है। इस दौरान नेटवर्क की समस्या होने से लोगों को समय पर उचित सलाह भी नहीं मिल पा रही है। इसके चलते मरीजों की परेशानी बढ़ गई है।
वर्तमान में पखांजूर और उसके आस पास के गांव में कोरोना का भारी प्रकोप है। करीब आठ सौ से अधिक लोग कोरोना से पीड़ित हो अपने घर में आईसोलेट है। उनके लिए सबसे बड़ा सहारा उनका फोन ही है। रोजाना डॉक्टरों द्वारा दो से तीन बार फोन के माध्यम से ही पखांजूर स्थित कंट्रोल रूम से उनका हालचाल लिया जाता है। वे भी अपने फोन से ही जिस डाक्टर का संपर्क नंबर दिया गया है उनसे बात करते हैं। इस दौरान कोई परेशानी होने पर उनकी सलाह पर एंबुलेंस भेजी जाती है और उन्हें कोविड अस्पताल में भर्ती कराया जाता है।
लेकिन यह सारी व्यवस्था मोबाइल फोन पर ही टिकी है। गुरुवार सुबह से ही अंचल में बीएसएनएल सेवा बंद है। इस कारण उन मरीजों से कोई संपर्क ही नहीं हो पा रहा, जिनका बीएसएनएल नंबर है। बीएसएनएल नंबर वालों के लिए बंद बीएसएनएल सेवा उनके लिए घातक साबित हो रही है। इसके पूर्व तक बीएसएनएल सेवा बंद होने से लोगों को परेशानी तो होती थी, लेकिन उन्हें इतनी दिक्कत नहीं उठानी पड़ती थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn